– З радасцю адчыняю раніцай дзверы агульнага ўтульнага кабінета. Наш маленькі калектыў (чатыры касіры, дзве прыбіральшчыцы) вельмі дружны, за шмат гадоў сумеснай працы мы сталі проста роднымі людзьмі, дзелімся радасцямі і праблемамі, дапамагаем адзін аднаму. Задаволены таксама ўвагай і падтрымкай адміністрацыі – дырэктара А.С. Курдзекі і начальніка філіяла М.М. Казімірчыка. І яшчэ вельмі прыемнае ў нашай рабоце – словы ўдзячнасці, якія чуем шмат разоў на дзень, – распавядае Зоя Віктараўна. – Ведаеце, мы ганарымся, што ў нашай кнізе скаргаў і прапаноў няма ніводнага наракання, толькі падзякі. Гэта таму, што кожны адносіцца да сваёй працы неабыякава, з душой, кожны на сваім месцы ўжо многа гадоў. Гэта і касір па прыёме выручкі Ларыса Шаура, якую днямі мы віншавалі з 55-гадовым юбілеем, і касір Зоя Зданоўская, і прыбіральшчыца Валянціна Буяльская, якая на пенсіі працуе ўжо пятнаццаць гадоў, і нашы вадзіцелі – у большасці з іх салідны стаж работы і вышэйшая катэгорыя.